BODOLAND रादाब: 21 मे : पानेरी बियाबनिफ्राय देरहालांनानै MLA जाहैनाय एबा रायजो सभानि बारग’ एम.पि बिस्वजित दैमारि बिथांआ आसाम बिधान सभा गाहाइ बुंथिगिरि जानो हानायखौ साबायखर बावहरदों बर’ थुनलाइ आफादनि आफादगिरि तरेन बर’ बिथांआ । बिस्वजित दैमारि बिथांआनो बर’फोरनि गेजेराव गिबिसिनै आसाम बिधान सभानि एसेम्बब्लिआव गाहाइ बुंथिगिरि जानो हाबाय । पानेरी बियाबनिफ्राय देरहालांनानै आसाम बिधान सभानि बुंथिगिरि मासिखौ आवग्रिनो हानाया थारैनो गोग्गाथाव आरो बाख्नायथाव । मख’नो नांगोनदि बिस्वजित दैमारि बिथांआ 2001 माइथायाव तामुलपुर बिधान सभा बियाबनिफ्राय देरहानानै गिबियै MLA जानो हादोंमोन बेनि उनाव रायजो सभायाव बिथांआ खेबथाम एम.पि जाहैनो हादों । बिथांआ सासे गोख्रों आरो राफोद राजखान्थिगिरि । बिस्वजित दैमारिनि आसाम बिधान सभायाव बुंथिगिरि जाहैनो हानायखौ दुलाराय बर’ रायजो राजाफोरानो गोजोननाय फोरमायनायखौ फोरमायदों लोगोसेनो बर’ थुनलाइ आफादनि आफादगिरि तरेन बर’ बिथांआबो हामलायथि आरो गोजोननायखौ फोरमायथिहरदों ।